Neuvoston asetus (ETY) N:o 740/93, annettu 17 päivänä maaliskuuta 1993, yhteisön korvauksen, joka annetaan Portugalissa maitotuotannosta luopumisesta lopullisesti, vahvistamisesta



Virallinen lehti nro L 077 , 31/03/1993 s. 0005 - 0006

Suomenk. erityispainos Alue 3 Nide 48 s. 0261

Ruotsink. erityispainos Alue 3 Nide 48 s. 0261



NEUVOSTON ASETUS (ETY) N:o 740/93, annettu 17 päivänä maaliskuuta 1993, yhteisön korvauksen, joka annetaan Portugalissa maitotuotannosta luopumisesta lopullisesti, vahvistamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 artiklan, ottaa huomioon Espanjan ja Portugalin liittymisasiakirjan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että yhteismarkkinoiden toteuttaminen edellyttää kaupan esteiden poistamista sekä niiden yhteisön jäsenmaiden väliltä, jotka kuuluivat yhteisöön 31 päivänä joulukuuta 1985, että myös mahdollisimman laajalti näiden jäsenvaltioiden sekä Espanjan ja Portugalin väliltä, ja näiden esteiden poistamiseksi on aiheellista tehostaa ponnisteluja Portugalin maitotuotannon uudelleenjärjestelemiseksi, jotta tämä ala kykenisi vastaamaan muiden jäsenvaltioiden lisääntyneeseen kilpailuun; tämä tehostaminen voidaan toteuttaa helpottamalla viitemäärien takaisin ostamista niiden uudelleen myöntämiseksi maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92(2) mukaisesti, ON ANTANUT TÄMÄN ASETUKSEN: 1 artikla Portugalin tasavallan on myönnettävä asetuksen (ETY) N:o 3950/92 9 artiklan c kohdan mukaisesti määritellylle tuottajalle, joka sitoutuu ennen 1 päivää kesäkuuta 1993 luopumaan kokonaan ja lopullisesti maitotuotannosta, ennen 1 päivää syyskuuta 1993 korvaus, joka on 17 ecua 100 kilogrammaa ja vuotta kohden ja jota maksetaan kolmen vuoden ajan. 2 artikla Korvauksen voi saada tuottaja: - jolla on asetuksen (ETY) N:o 3950/92 4 artiklan mukainen viitemäärä, joko toimitusten tai suoran myynnin osalta, ja - joka täyttää Portugalin tasavallan asettamat ja komission hyväksymät puolueettomat edellytykset. 3 artikla 1 Korvaus myönnetään viitemäärälle, johon tuottajalla on oikeus tämän asetuksen tullessa voimaan. 2 Kun on kyse maatalousmaan vuokrasta, korvaushakemuksen tekee vuokraaja. Portugalin tasavallan on määriteltävä edellytykset, joilla vuokraaja voi tehdä tämän hakemuksen ja joilla korvaus voidaan myöntää. 4 artikla Tämän asetuksen soveltamisesta johtuvat vapautuneet viitemäärät lisätään asetuksen (ETY) N:o 3950/92 5 artiklassa tarkoitettuun valtakunnalliseen varastoon. 5 artikla Tätä ohjelmaa koskeva yhteisön rahoitus rajoitetaan koskemaan 75 000:ta tonnia, ja sen kokonaismäärä rajoitetaan 38,5 miljoonaan ecuun, joka maksetaan kolmena vuosieränä. Ensimmäisessä alakohdassa säädettyä rahoitusta pidetään asetuksen (ETY) N:o 729/70(3) 3 artiklan mukaisena interventiona. 6 artikla Komissio säätää tarvittaessa asetuksen (ETY) N:o 804/68(4) 30 artiklassa säädettyä menettelyä noudattaen tämän asetuksen soveltamista koskevista toimenpiteistä. 7 artikla Tämä asetus tulee voimaan 1 päivänä huhtikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Neuvoston puolesta Puheenjohtaja B. WESTH (1) EYVL N:o C 21, 25.1.1993 (2) EYVL N:o L 405, 31.12.1992, s. 1 (3) EYVL N:o L 94, 28.4.1970, s. 13. Asetus on viimeksi muutettu asetuksella (ETY) N:o 2048/88 (EYVL N:o L 185, 15.7.1988, s. 1) (4) EYVL N:o L 148, 28.6.1968, s. 13. Asetus on viimeksi muutettu asetuksella (ETY) N:o 2071/92 (EYVL N:o L 215, 30.7.1992, s. 64)